Stanford universiteti. Stanford universiteti yoki Stanford Amerika Qoʻshma shtatlarining Kaliforniya shtatida joylashgan xususiy universitet. Fan, texnologiya, biznes boshqaruvi va boshqa bir qancha sohalar boʻyicha AQShda va jahonda yetakchi oʻrinda turadi. U yerda 17,000 dan ortiq talaba tahsil oladi. Universitet 1885-yil Leland va Jane Stanford tomonidan 15 yoshida typhoid isitmasidan vafot etgan yagona farzandi "Leland Stanford Jr" xotirasiga asoslangan. Universitet xususiy mablagʻ hisobiga tashkil etilgan. Leland Amerikalik senator va Kaliforniyaning gubernatori bo'lib, temir magnati sifatida boylik ottirgan. Stanford 1893 yilda Leland o'limidan so'ng va yana 1906 yil San-Fransiskodagi zilzila tufayli kampusning koʻp qismi vayron boʻlganidan keyin moliyaviy qiyinchilikni boshdan o'tqazdi.Stanford ilmiy tadqiqotlar parki deb nomlangan ilmiy-sanoat hududiy majmua tarkibiga kiradi. Geologiya, gumanitar va aniq fanlar, huquqshunoslik, tibbiyot, pedagog, jismoniy tarbiya boʻyicha mutaxassislar tayyorlaydi. 13 mingdan ortiq talaba taʼlim oladi. Kutubxonasida (1885-yil tashkil etilgan) 3,5 milliondan ortiq asar saqlanadi. Ta'lim. Qabul. "US News" kompaniyasi taqdim etgan ma'lumotlarga ko'ra qabul qilish ehtimolligi eng past universitet deb ta'kidlangan (4% - har 100 ta odamdan o'rtacha 4 kishi). Qabul qilingan talabalarning yarmi 1440-1570 SAT va 32-35 ACTga ega. Qabul jarayonida o'quvchining maktabda olgan baholar, uning maktabdagi o'rni va unga berilgan tavsifnomalar muhim rol o'ynaydi. 2019-yilgi qabul jarayonidan boshlab o'quvchining maktabdan tashqarida qilgan ishlari, qiziqishlari, volontyorlik va non-akademik ishlari o'quvchi arizasining eng asosiy qismi deya qaraladigan bo'ldi. 2015-yilgi qabuldan boshlab, yillik daromadi $65000 dan kam boʻlgan oila farzandlarining koʻpi yotoqxona va kontrakt pulidan ozod qilinadi. Daromadi $125000 dan kam boʻlgan oila farzandlarining ba'zilari esa kontrakt pulidan ozod etiladi. "Pell Granti" universitetda o'qishga puli yetmaydigan, ammo universitetda o'qishga loyiq boʻlgan o'quvchilar uchun tashkil etilgan grant hisoblanadi. "Qualia Global Scholars Program" granti esa kompyuter savodxonligi yo'nalishi talabalari uchun tashkil etilgan. E'tiborli tomoni esa, Stanford universiteti stipendiya, grant va moliyaviy yordamlarning koʻp qismi Amerikalik o'quvchilargagina ajratiladi. Qabul jarayonida moliyaviy jihatdan ham kuchli boʻlgan xalqaro o'quvchilarni qabul qilishga harakat qilinadi. Shu sababli, boshqa davlat o'quvchilariga koʻp miqdorda stipendiya yoki grant ajratilish holati kam uchraydi.